Veileder for leveranser til Linjedatabasen

1. Hensikt og omfang

Denne veilederen beskriver de kravene som stilles til leveranse til Linjedatabasen i forbindelse med endringer i infrastrukturdata. Hensikten er å sikre at samtlige linjeberegninger Bane NOR får oversendt er av forventet standard, og at essensiell informasjon ikke uteblir.

1. Leveranse

En leveranse til Linjedatabasen består av følgende:

1. Linjeberegning etter kravene angitt i dette dokumentet.
2. Utfylt skjema: *Vedlegg til Instruks for leveranser til Linjedatabasen.*
3. Dersom stasjonsgrense er endret, skal dette meldes inn til linjeberegninger@banenor.no. Eventuelle endringer beskrives på en måte som gjør det klart og tydelig for mottaker.

Linjeberegninger og tilhørende skjema leveres på e-post, til linjeberegninger@banenor.no.

1. Krav til Linjeberegninger
	1. Filformat

Linjeberegninger skal leveres på XML-format, og inneholde horisontal- og vertikaltrasé, samt tilhørende overhøyder.
XML-filen skal være i henhold til LandXML v. 1.1 eller nyere (<http://www.landxml.org/schema/landxml-1.1/documentation/landxml-1.1doc.html>).

* 1. Koordinatsystem

Linjeberegningen skal inneholde informasjon om koordinatsystem (horisontal og vertikal), ved bruk av EPSG-koder.

* 1. Start- og sluttpunkt

Horisontal- og vertikaltrasé skal ha samme start- og sluttpunkt.

Ved kjedebrudd skal linjeberegningen splittes.

Spesifikt for stasjonsområder gjelder følgende:

Linjeberegninger for togspor, overkjøringsspor og andre spor skal starte og ende i enten sporende (der hvor skinnene slutter) eller stokkskinneskjøt for sporveksel.

Spesifikt for linjen gjelder følgende:

Linjeberegninger for sidespor skal starte og ende i enten sporende (der hvor skinnene slutter), port eller stokkskinneskjøt for sporveksel.

* 1. Kvalitet

Linjeberegningens datagrunnlag skal oppgis, og sortere under én av følgende kategorier:

* Prosjektert
* Innmålt
* Kartdata (FKB)
* Kartdata (annet)

Det skal oppgis om linjeberegningen representerer sporets skal-beliggenhet eller ikke.

* 1. Status

Linjeberegningens status skal oppgis, og sortere inn under én av følgende kategorier:

* Historisk
* Gjeldende
* Planlagt
	1. Plannivå

Linjeberegningens plannivå skal oppgis, og sortere inn under én av følgende kategorier:

* Utredning
* Hovedplan
* Detaljplan
* Reguleringsplan
* Byggeplan
* Som-bygget
* Annet

Dersom linjeberegningens plannivå faller inn under «Annet», skal plannivået beskrives.

* 1. Dato

Dato for utførelse av linjeberegning skal være inkludert i LandXML-filen.

* 1. Utført av

Det skal oppgis hvilket firma som har utført linjeberegningen.

* 1. Prosjekt

Det bør oppgis hvilket prosjekt linjeberegningen er utført i forbindelse med.

* 1. Filnavn

Filnavnet på linjeberegningen skal følge en bestemt form:

**Banenr\_Sportype\_Startkm\_Stedsangivelse(\_spornr.\_fra pkt-til pkt)**

De forskjellige delene av filnavnet er beskrevet videre:

**Banenr**: 4 siffer. Banenummeret bestemmes av verdien på startkm for linjeberegningen på banen.

**Sportype**:

H – Hovedspor.

HH – Hovedspor, høyre i kilometerretningen.

HV – Hovedspor, venstre i kilometerretningen.

T – Togspor.

O – Overkjøringsspor, også kalt sporsløyfe.

A – Andre (øvrige) spor på en stasjon som ligger utenfor sikringsanlegget.

S – Sidespor, alle andre spor på linjen enn hovedspor og som er beregnet på skifting.

**Startkm**: 3 siffer + . + 3 siffer.

**Stedsangivelse**: Start- og sluttkm bestemmer stedsangivelsen. Starter linjeberegningen mellom to stasjoner så er stedsangivelsen den første stasjonen, ellers stasjonen den starter i. Slutter linjeberegningen inne på en stasjon så er stedsangivelsen stasjonen, ellers neste stasjon.

**Spornr**: Gjelder når linjeberegningen er kun på én stasjon.

**Fra pkt**: Hvor linjeberegningen starter inne på stasjonen.

**Til pkt**: Hvor linjeberegningen slutter inne på stasjonen.

* + 1. Eksempler

**Hovedspor:** 1120\_H\_527.992\_SØBERG-SELSBAKK

Linjeberegningen starter inne på Søberg stasjon på km 527,992, går gjennom stasjonene Melhus, Nypan og Heimdal i hovedspor og slutter mellom Heimdal og Selsbakk.

**Høyre hovedspor:** *0210\_HH\_002.806\_OSLO-STRØMMEN*

Linjeberegningen starter på km 2,806 som er mellom stasjonene Oslo S og Bryn og går gjennom alle stasjoner i hovedspor til Strømmen stasjon.

**Venstre hovedspor:** *0210\_HV\_002.812\_OSLO-AKER*

Linjeberegningen starter på km 2,812 som er mellom stasjonene Oslo S og Bryn og går til og med Aker stasjon.

**Togspor:** 0230\_T\_029.550\_FROGNER\_SPOR1\_SPV1-SPV2

Linjeberegningen for togsporet starter i sporveksel 1 på km 029,550 og slutter i sporveksel 2 på Frogner stasjon.

**Overkjøringsspor:** *0210\_O\_004.167\_BRYN\_SPV107A-SPV107B*

Linjeberegningen av overkjøringssporet (sporsløyfen) starter i sporveksel 107a på km 004,167 og slutter i sporveksel 107b på Bryn stasjon.

1. Forkortelser

**FKB:** *Felles Kartdatabase*
**XML:** *Extensible Markup Language*

1. Definisjoner
Linjen: Banestrekning mellom to stasjoner.